**รายงานการประชุมสำนักงานพัฒนาชุมชนอำเภอนครไทย**

ครั้งที่ 12 /๒๕๕8

**วันที่ 4 ธันวาคม ๒๕๕8 เวลา 14.00 น.**

**ณ ห้องประชุมสำนักพัฒนาชุมชน อำเภอนครไทย**

**ผู้เข้าร่วมประชุม**

|  |  |  |
| --- | --- | --- |
| **ลำดับ** | **รายชื่อ** | **ตำแหน่ง** |
| **1** | **ว่าที่ ร.ต. สุนิมิต ชุ่มพงษ์** | **พัฒนาการอำเภอนครไทย ประธาน** |
| **2** | **จ.ส.ต. อนันท์ สามภักดี**  | **นักวิชาการพัฒนาชุมชนชำนาญการ** |
| **3** | **นาย สาคร แก้วบัวรมย์** | **นักวิชาการพัฒนาชุมชนชำนาญการ** |
| **4** | **นาย กิตติชัย เชื้อหมอ** | **นักวิชาการพัฒนาชุมชนปฏิบัติการ** |
| **5** | **นาย สุชาติ ลีหกุล** | **นักวิชาการพัฒนาชุมชนปฏิบัติการ** |
| **6** | **นาย อภิชัย สุภา** | **นักวิชาการพัฒนาชุมชนปฏิบัติการ** |
| **7** | **นาย ชญาน์วัต ผิวผ่อง** | **อาสาพัฒนา(อสพ.)** |

**เปิดประชุม 14.00 น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

ว่าที่ ร.ต.สุนิมิต ชุ่มพงษ์ พัฒนาการอำเภอนครไทย แจ้งที่ประชุม

 1.1 การจัดงานวันเฉลิมพระชนมพรรษา พระบาทสมเด็จพระเจ้าอยู่หัว ในวันที่ 5 ธันวาคม 2558 เพื่อเป็นการน้อมรำลึกในพระมหาการุณาธิคุณ และถวายความจงรักภักดี จึงขอให้เจ้าหน้าที่ทุกคนเข้าร่วม

 ๑.2 การมอบรางวัลแก่ผู้จัดเก็บ จปฐ.ดีเด่น โดยจะมีการมอบรางวัลให้แก่ผู้จัดเก็บ จปฐ. โดยมีเกณฑ์การให้คะแนนคือ ความรวดเร็วในการจัดเก็บข้อมูลและความถูกต้องครบถ้วนของข้อมูล และให้เจ้าหน้าที่ผู้รับผิดชอบงาน จปฐ. ออกคำสั่งผู้บันทึกข้อมูล จปฐ. โดยให้ทุกตำบลส่งรายชื่อผู้บันทึกข้อมูลทุกตำบลด้วย

 1.3 การจัดทำหนังสือราชการ นายอำเภอให้ยึดถือหลักดังนี้ ถ้าเป็นหนังสือราชการที่ส่งจากที่ว่าการอำเภอฯ ต้องให้นายอำเภอเป็นผู้ลงนามเท่านั้น ไม่สามารถลงนามปฏิบัติราชการแทนได้ และหนังสือราชการที่ส่งจากสำนักงานพัฒนาชุมชนอำเภอฯ ให้พัฒนาการอำเภอลงนาม

**มติที่ประชุม** รับทราบและถือปฏิบัติ

**ระเบียบวาระที่ ๒** **รับรองรายงานการประชุม**

**มติที่ประชุม** รับรองรายงานการประชุม ครั้งที่ 11/2558 ลงวันที่ 11 พฤศจิกายน 2558

**ระเบียบวาระที่ ๓** **เรื่องสืบเนื่อง**

* ไม่มี

**ระเบียบวาระที่ ๔ เรื่องสั่งการ**

ประธานฯ สั่งการ

 4.1 การดำเนินกิจกรรมตามยุทธศาสตร์กรมฯ

 กิจกรรมในไตรมาส 1 จำนวน 12 โครงการ ดำเนินการแล้วจำนวน 6 โครงการ และคงเหลือที่ต้องดำเนินการ จำนวน 6 โครงการ โดยวางแผนขับเคลื่อนโครงการในเดือนธันวาคม 2558 ดังนี้

 - รักษาสภาพศูนย์เรียนรู้ชุมชนสมบูรณ์แบบ ดำเนินการ วันที่ 8 ธันวาคม 2558

 - ขยายผลหมู่บ้านเศรษฐกิจพอเพียงต้นแบบ ดำเนินการ วันที่ 14-17 ธันวาคม 2558

 - ส่งเสริมและพัฒนาต้นกล้ากองทุนแม่ของแผ่นดิน ดำเนินการ วันที่ 21-22 ธันวาคม 2558

 - สนับสนุนการดำเนินงานศูนย์บริการส่งเสริมเศรษฐกิจฐานราก ดำเนินการ วันที่ 18 และ 24 ธันวาคม 2558

 พัฒนาการอำเภอฯ สั่งการให้ดำเนินการตามแผนที่วางไว้ให้แล้วเสร็จตามเวลาที่กำหนด

**มติที่ประชุม** รับทราบและถือปฏิบัติ

 4.2 เรื่องการติดตามกำกับดูแลกองทุนชุมชน ได้แก่ กลุ่มออมทรัพย์เพื่อการผลิต,โครงการแก้ไขปัญหาความยากจน,กองทุนหมู่บ้านและชุมชนเมือง รวมถึงกองทุนอื่นๆ ให้ติดตามการดำเนินงานอย่าให้เกิดการร้องเรียนหรือเกิดปัญหา เนื่องจากเมื่อเกิดการร้องเรียนแล้วนั้น การแก้ไขจะสามารถทำไปได้ค่อนข้างยาก

 พัฒนาการอำเภอฯ สั่งการให้ติดตามและทำความเข้าใจในเรื่องกองทุนต่างๆ ให้ยึดตามระเบียบอย่างเคร่งครัด ในทุกกองทุนฯ

**มติที่ประชุม** รับทราบและถือปฏิบัติ

**ระเบียบวาระที่ ๕ เรื่องอื่นๆ**

ประธานฯ

5.1 นโยบายประหยัดน้ำ/ไฟ ให้เจ้าหน้าที่ทุกคนช่วยกันประหยัด และช่วยกันดูแลทรัพย์สินของสำนักงานฯ ให้ดี

**มติที่ประชุม** รับทราบและถือปฏิบัติ

**ปิดประชุมเวล**า **15.10 น.**

 ลงชื่อ นายชญาน์วัต ผิวผ่อง ผู้จดบันทึก

 ( นายชญาน์วัต ผิวผ่อง )

 อาสาพัฒนา

ลงชื่อ ว่าที่ ร.ต. สุนิมิต ชุ่มพงษ์ ตรวจบันทึก

 (สุนิมิต ชุ่มพงษ์)

 พัฒนาการอำเภอนครไทย